Luettelo televisiosarjan Kolmas kivi auringosta jaksoista
Jaksot > Ensimmäinen tuotantokausi (1996)

| # | Alkuperäinen nimi | Suomenkielinen nimi (MTV) | Suomenkielinen nimi (TV5) | Esityspäivä  Yhdysvalloissa | IMDb- linkki |
| --- | --- | --- | --- | --- | --- |
| 1x01 (1) | Brains and Eggs | Tunteet tutuiksi | Tehtävä maassa | 9.1.1996 | IMDb |
Neljä avaruusolentoa aloittaa tutkimusmatkansa maapallolla ihmisperheeksi muuntautuneena. He muuttavat pieneen yliopistokaupunkiin Rutherfordiin, jossa he pyrkivät tutustumaan Maan ihmisiin ja heidän tapoihinsa. Ensimmäiseksi he joutuvat tekemään tuttavuutta hämmentävään ilmiöön nimeltä tunteet. 
| 1x02 (2) | Post-Nasal Dick | Maalliset vaivat | Kuumehoureinen kavaljeeri | 16.1.1996 | IMDb |
Avaruusolennot sairastuvat ja luulevat kuolevansa. Ärhäkästä flunssasta huolimatta Dick lupautuu Maryn seuralaiseksi häihin, ja lopulta Dick paljastaa rakastavansa Marya. 
| 1x03 (3) | Dick's First Birthday | Päivänsankari | Ensimmäinen syntymäpäivä | 23.1.1996 | IMDb |
Avaruusolennot tutustuvat käsitteeseen ”ikä”, ja heidän on keksittävä itselleen syntymäpäivät. Dick joutuu ikäkriisin kouriin ja haluaa esiintyä edukseen ensimmäisenä syntymäpäivänään maapallolla. 
| 1x04 (4) | Dick Is from Mars, Sally Is from Venus | Dick on Marsista, Sally Venuksesta | Dick on Marsista, Sally Venuksesta | 30.1.1996 | IMDb |
Sallyn ensimmäiset treffit eivät mene putkeen, mikä saa avaruusolennot pohtimaan sukupuolten, miesten ja naisten, erilaisuutta. Tommy aloittaa opiskelun high schoolissa. 
| 1x05 (5) | Dick, Smoker | Posket lommollaan | Kerrasta koukussa | 6.2.1996 | IMDb |
Dick alkaa tupakoida ja tulee pian riippuvaiseksi, mutta huomaa, että tupakointia ei sallita juuri missään. Sallya ärsyttää, kun ylipäällikkö-Dick ei ota hänen toiveitaan huomioon ja pääseekin pian koittamaan kykyjään tehtävässä. Tommylla on kotitehtävänä arveluttava tiedeprojekti. 
| 1x06 (6) | Green Eyed Dick | Mustankipeä mies | Mustasukkaisuutta | 13.2.1996 | IMDb |
Maryn entinen miesystävä Jeff Willis (Ed Begley Jr.) vierailee Rutherfordissa, ja Dick kokee ensimmäistä kertaa mustasukkaisuutta. Harry ottaa hoidettavakseen kulkukoiran, mutta vuokrantaja Dubcek on allerginen koirille. 
| 1x07 (7) | Lonely Dick | Niin yksin | Älä mene, Mary! | 20.2.1996 | IMDb |
Mary lähtee viikoksi lomalle, jolloin Dick jää suunnattoman kaipuun valtaan. Sally ja Harry jäävät koukkuun tavaratalon kosmetiikkaosaston tuotteisiin. Tommy tutustuu tulevaan tyttöystäväänsä August Leffleriin (Shay Astar). 
| 1x08 (8) | Body & Soul & Dick | Muistopuhe | Haastava muistopuhe | 27.2.1996 | IMDb |
Kuolema tulee avaruusolennoille tutuksi, kun kaikkien vihaama professori Leonard Hanlin (John Mahoney) menehtyy. Dickin tehtävä on pitää muistopuhe ja lausua jotain positiivista professorin hautajaisissa. Tommy alkaa tapailla ”helppoa” cheerleaderia Cherylia (Anna Slotky) Augustin selän takana. 
| 1x09 (9) | Ab-dick-ted | Perhe on pahin | Uskomaton ufosieppaus | 5.3.1996 | IMDb |
Dick ei tule toimeen perheensä kanssa, joten hän pyytää Maryn ja tämän veljen Royn (Bronson Pinchot) vierailulle, jotta avaruusolennot voivat tarkkailla oikeaa perhettä. Roy väittää joutuneensa avaruusolentojen sieppaamaksi, mikä saa Solomonin perheen suunniltaan. 
| 1x10 (10) | Truth or Dick | Totta puhuen | Muunneltua totuutta | 12.3.1996 | IMDb |
Avaruusolennot huomaavat, että joskus ihmiset valehtelevat saadakseen tahtonsa läpi. Sally ja Harry yrittävät hankkia ajokorttia. Tommylle on ilmestynyt finni. 
| 1x11 (11) | The Art of Dick | Rohkeat viivat | Harryn uusi harrastus | 19.3.1996 | IMDb |
Harry ja Dick osallistuvat kuvataidekurssille ja pian Dick huomaa olevansa kateellinen Harryn kyvyistä. Sally osallistuu omalla aggressiivisella tyylillään koulun myyjäisiin. 
| 1x12 (12) | Frozen Dick | Lunta tupaan | Lumimyrsky | 26.3.1996 | IMDb |
Dick ja Mary lähtevät viikonlopuksi konferenssimatkalle Chicagoon, mutta matkaan tulee mutkia, sillä Dick ei ole ikinä ollut lentokoneessa. Harry on saanut töitä videovuokraamosta, ja Tommy aikoo tehdä kirja-arvostelun katsomalla elokuvan. Kaupungissa alkaa sataa lunta, jolloin Sally luulee uuden jääkauden koittaneen. 
| 1x13 (13) | Angry Dick | Naapurukset | Naapurisopu koetuksella | 2.4.1996 | IMDb |
Solomonit ovat tarkkailleet naapuripariskuntaansa Mullereita ja haluavat myös päästä tekemisiin heidän kanssaan. Dick ystävystyykin pian pariskunnan miehen (Mike Starr) ja Sally tämän vaimon (Lois Foraker) kanssa. Ystävyys on kuitenkin pian koetuksella, kun Solomonit käsittävät ystävälliset eleet väärin ja käyvät liiankin tuttavallisiksi. 
| 1x14 (14) | The Dicks They Are a Changin’ | Keski-ikäiset kukkaislapset | Dick, Mary ja Manny | 9.4.1996 | IMDb |
Mary muistelee hippiaikojaan ja päättelee, että menneisyyttään salaava Dick on oikeasti Manny Rosenberg – FBI:n etsimä aktivisti, jonka Mary tapasi 1960-luvulla. Tommy joutuu laatimaan kullekin avaruusolennolle henkilökohtaisen historian, jotta heidän operaationsa ei paljastu. Harry liittyy CD-klubiin. 
| 1x15 (15) | I Enjoy Being a Dick | Vakooja | Tyttöjen juttuja | 21.4.1996 | IMDb |
Dick tuntee olonsa ulkopuoliseksi sukupuolensa takia. Hän päättää pukeutua naiseksi, koska Mary ja Nina eivät huoli miestä mukaansa naisten opintopiiriin. Sally ja Harry saavat töitä ravintolasta. Tommy harkitsee kertovansa Augustille olevansa avaruusolento. 
| 1x16 (16) | Dick Like Me | Juuret | Juurien jäljillä | 23.4.1996 | IMDb |
Solomonit miettivät, mitä etnistä alkuperää he voisivat olla. Sally alkaa tapailla Tommyn opettajaa Kevin Randellia (John D'Aquino), mutta hänellä on ongelma, sillä hän ei osaa tanssia. 
| 1x17 (17) | Assault With a Deadly Dick | Rikollista toimintaa | Turvallisuus uhattuna | 30.4.1996 | IMDb |
Kun Solomonien autoradio varastetaan ja Dick ryöstetään, avaruusolennot tuntevat olonsa turvattomaksi. Sally tapaa poliisiasemalla konstaapeli Donin (Wayne Knight) ja ihastuu tähän. Dick menettää uskonsa ihmisten hyvyyteen ja päättää suojata itsensä sekä kotinsa. 
| 1x18 (18) | Father Knows Dick | Isä tietää kaiken | Harryn identiteettikriisi | 7.5.1996 | IMDb |
Harry tuntee itsensä tarpeettomaksi, sillä hänelle ei ole määrätty mitään tehtävää. Dickin mielestä Harry tarvitsee toimivan isäsuhteen ja alkaa tämän isäksi. Sally tapaa herra Randellin äidin, mutta naiset eivät tule toimeen keskenään. 
| 1x19 (19) | Selfish Dick | Oma lehmä ojassa | Kaikki keinot käyttöön | 14.5.1996 | IMDb |
Mary on innostunut saadessaan uuden, isomman toimiston, mutta Dick yrittää saada häntä palaamaan heidän vanhaan yhteiseen toimistoonsa. Sally pyörtyy ja joutuu sairaalaan, jossa hän, Harry ja Tommy ryhtyvät esittämään lääkäreitä. 
| 1x20 (20) | See Dick Run | Vahdin vaihto | Viesti avaruudesta | 21.5.1996 | IMDb |
Mary suostuu viimein treffeille Dickin kanssa. Avaruusolentojen johtaja Iso Jättipää ottaa yhteyttä ja ilmoittaa, että he ovat epäonnistuneet tehtävässään ja joutuvat palaamaan kotiplaneetalleen. Myöhemmin heille ilmoitetaan, että vain Dick joutuu lähtemään ja hänen tilalleen tulee uusi ylipäällikkö.